स्‍थानीय सरकार को एडमिनिस्‍ट्रेटिव और फाइनेंशियल अथॉरिटी देने के लिए पाकिस्‍तान में स्‍थानीय सरकारों का चुनाव किया जाता है। ये चुनाव हर चार वर्ष के बाद होते हैं और बिना किसी पार्टी के आधार पर लड़े जाते हैं। स्‍थानीय सरकार में यूनियन काउंसिल जिसमें यूनियन एडमिनिस्‍ट्रेटर और डिप्‍टी यूनियन एडमिनिस्‍ट्रेटर हैं उनका चुनाव किसी बालिग फ्रैंचाइजी के आधार पर और साझा इलेक्‍टोरेट के आधार पर होता है। वहीं जिला परिषद में महिलाओं के लिए सीट आरक्षित होती हैं। जिला परिषद में तहसील, कस्‍बा तहसील आते हैं। पाकिस्‍तान में पहले स्‍थानीय चुनाव साल 1959 में हुए और ये अयूब खान की तानाशाही में हुए थे। इसके बाद साल 1979 में जनरल जिया-उल-हक की तानाशाही में दूसरे चुनाव हुए। तीसरे स्‍थानीय चुनाव साल 2000 में हुए जब परवेज मुशर्रफ का शासन था। इसके बाद सात दिसंबर 2013 को इतिहास में पहली बार किसी लोकतांत्रिक सरकार के शासन में स्‍थानीय चुनाव हुए थे।